钦定古今图书集成/理学汇编/学行典/第022卷 > 皇极经世心易发微三 > 《出行》
## 钦定古今图书集成/理学汇编/学行典/第022卷 > 皇极经世心易发微三 > 《出行》

披星戴月，总为利名劳碌，沐雨冲风，只因衣食奔驰。
凡问出行，先察体用，故体为主，用为出行也。外阳可
去，外阴不可去，体卦受生，利有攸往，用卦受克，行无
不宜。变卦克身，往而不返，互卦克体，途路生灾。日生
外兮外生内，路逢好伴便回休。日克外兮内生外，马
头去急不淹留。内生日辰去程远，内外克日去未休，
主象有伤防患害，须分轻重断根由，外阳化阴半路
转，外阴化阳速去游外。〈阙〉若旺徐徐至，日克内外，忧
上忧体生互，则呼他人出力；互生体，则得他人用心欲知吉事，先看生体之卦，欲知凶事，先看克体之卦。
《干》主健，当速行，《坤》主静，待时而往。《艮》宜止，《兑》有争，《互》
卦克体者，巽卦风阻，《坎》卦有失，《兑》有纷争。生体者众，
往必获财，克体者多，动必不利。欲知伴侣姓氏，须从
互卦推详。

策曰：“逆数不可往，顺数乃可行，空缺出则不归，逆战
出则多患。元为未出之初，逢缺始初有阻。会为方行
之际，逢空出往难成。运数空而中途有阻，世数缺而
到处忧危。外克内者，劳苦千般，外生内者，获利万倍。”
专以运爻为主，元为身心，会为道路，元会空缺，必主
蹭蹬，不得动身。运世逢缺，切不可往，元会退数，出而
不返，运世逆数，中途留连，惟进数生身为妙。退数克
体皆不利，或临行有阻。三八克体必风兴，一六克身
必雨阻，水行忌风浪之惊，陆行防小人之害，又以生
克上下定来去他来生我却佳，我去生他无益。相克
为侵，及我有事。《艮》坤变震终必动，震变坤艮终必止。